**Név:……………………………………………….**

**Mutasd be ismereteid és a forrás segítségével 12-16 sorban a szatmári békét! Válaszodban térj ki röviden arra is, milyen hatással volt a békeszerződés Magyarországnak a Habsburg Birodalmon belüli helyzetére!**

***1.lépés: A feladat (a kérdés) megértése***

*húzd alá a feladatban a kulcsszavakat🡪 mi legyen az előtérben; mit kell vele csinálni (bemutatni, ismertetni, jellemezni, összehasonlítani)*

***2. lépés: Vázlatírás***

*- Gyűjtsd össze a témához kapcsolódó szakkifejezéseket, évszámokat, helyeket, neveket*

*- A vázlat megírása: bevezetés, tárgyalás (2-3 vázlatpontban) befejezés - főbb gondolatok, pontokba szedve. Tervezd meg, melyik hány sor lesz!*

***3. lépés: Forrás beépítése***

„A vallás ügyében érvényben hagyjuk az ország elfogadott törvényeit, ugyanúgy a vallás gyakorlását is ugyanazon törvények, valamint az ország határozatai és törvénycikkei szerint kegyesen engedélyezzük, az ezzel járó törvényes kedvezményekkel együtt, mind Magyarországon, mind Erdélyben; senki elől sem zárjuk el az útját annak, hogy nálunk és a királyi felségnél, avagy az országgyűlés színe előtt sérelmeinek előadása céljából megjelenhessék. […]

[…] Magyarország és Erdély jogait, kiváltságait és szabadságjogait szentül és sértetlenül megtartjuk […].

[…] a királyi felség […] az országos méltóságokra e haza szülötteit emeli […].”

(Részletek a szatmári békeszerződésből)

*Nézd meg, melyik vázlatpontnál tudod beépíteni a forrást!*

*Rögzíts a forrásból egy a témához kapcsolódó tényt/állítást és fűzz hozzá egy megállapítást/ kommentet (okot, következményt stb.)*

***4. lépés: Eseményeket alakító tényezők összegyűjtése***

*a) Gondold át, milyen tényeket/állításokat tudsz még a témával kapcsolatban, amelyekről nem szól a forrás, és milyen megállapításokat (okokat, következtetéseket stb.)/tudsz tenni velük kapcsolatban!*

*b) Nézd meg, melyik vázlatpontnál tudod beépíteni ezeket.*

***5. lépés: Írd meg a túloldalon! Ügyelj rá, hogy max. 2-3 sorral lépd túl a megadott terjedelmet!☺***

***6. lépés. Beadás előtt nézd át újra!***

**Tájékoztatásul** *A pontozás*

|  |  |  |  |
| --- | --- | --- | --- |
| Szempont | *Pont* | Szempont | *Pont* |
| FeladatmegértésElhelyezés térben és időbenKommunikáció, szaknyelv használata | *…/2**…/2**…/4* | Ismeretszerzés, források használata (F)Eseményeket alakító tényezők, kritikai és problémaközpontú  | *…../3**…../6* |
| gondolkodás  | **ÖSSZESEN** | *…./****17*** |

**Név:……………………………………………….**

**Mutasd be ismereteid és a forrás segítségével 12-16 sorban a Rákóczi-szabadságharc hadtörténetének főbb vonalait! Válaszodban térj ki a katonai erőviszonyokra is!**

***1.lépés: A feladat (a kérdés) megértése***

*húzd alá a feladatban a kulcsszavakat🡪 mi legyen az előtérben; mit kell vele csinálni (bemutatni, ismertetni, jellemezni, összehasonlítani)*

***2. lépés: Vázlatírás***

*- Gyűjtsd össze a témához kapcsolódó szakkifejezéseket, évszámokat, helyeket, neveket*

*- A vázlat megírása: bevezetés, tárgyalás (2-3 vázlatpontban) befejezés - főbb gondolatok, pontokba szedve. Tervezd meg, melyik hány sor lesz!*

***3. lépés: Forrás beépítése***

„Az országúton álló lovasezredek először visszaverték a rácokat, de a jobbszárny minden ok nélkül megfutamodott. Mindenki átjárót keresett az árkokon, annyira, hogy egy perc alatt az árkok mögötti teret szétszórt menekülők lépték el. […] Siettem, hogy visszatartsam őket, és nem nagyon ügyeltem a talajra, hanem lovamra bíztam magamat, amely már két árkot átugrott. De a harmadik nyilván túl közel volt, a ló rosszul lendült ugrásba, megbotlott, bukfencet vetve összerogyott és kiadta páráját. Szerencsémre oldalra vetettem magamat, de bal szemem fölött nagy zúzódás keletkezett és eszméletemet elvesztettem. Lóra ültettek és elvezettek a csatatérről egy közeli erdőbe, […]. Másnap Kistapolcsányra értem, ahol gyalogsági ezredesek mind összegyűltek, és elmondták nekem, hogy minden hadunk szétoszlott az erdők és hegyek között..” (Részletek Rákóczi Emlékirataiból)

*Nézd meg, melyik vázlatpontnál tudod beépíteni a forrást!*

*Rögzíts a forrásból egy a témához kapcsolódó tényt/állítást és fűzz hozzá egy megállapítást/ kommentet (okot, következményt stb.)*

***4. lépés: Eseményeket alakító tényezők összegyűjtése***

*a) Gondold át, milyen tényeket/állításokat tudsz még a témával kapcsolatban, amelyekről nem szól a forrás, és milyen megállapításokat (okokat, következtetéseket stb.)/tudsz tenni velük kapcsolatban!*

*b) Nézd meg, melyik vázlatpontnál tudod beépíteni ezeket.*

***5. lépés: Írd meg a túloldalon! Ügyelj rá, hogy max. 2-3 sorral lépd túl a megadott terjedelmet!☺***

***6. lépés. Beadás előtt nézd át újra!***

**Tájékoztatásul** *A pontozás*

|  |  |  |  |
| --- | --- | --- | --- |
| Szempont | *Pont* | Szempont | *Pont* |
| FeladatmegértésElhelyezés térben és időbenKommunikáció, szaknyelv használata | *…/2**…/2**…/4* | Ismeretszerzés, források használata (F)Eseményeket alakító tényezők, kritikai és problémaközpontú  | *…../3**…../6* |
| gondolkodás  | **ÖSSZESEN** | *…./****17*** |

**SZATMÁRI BÉKE, KITÉRÉSSEL A BÉKESZERZŐDÉS MAGYARORSZÁGNAK A HABSBURG BIRODALMON BELÜLI HELYZETÉRE**

**Feladatmegértés 0-2**

v. ö. cím

**Tájékozódás térben és időben 0-2**

Rögzíti, hogy a szatmári békét 1711-ben kötötték, és utal arra, hogy Magyarország a Habsburg Birodalom része volt.

**Kommunikáció + Szaknyelv alkalmazása 0–4**

A kifejtés mondatokból áll, és a szöveg logikusan felépített. A válasz nem tartalmaz súlyos nyelvhelyességi vagy helyesírási hibát

Szakszerűen használja a következő általános és konkrét történelmi fogalmakat: pl. szabadságharc, béke,

országgyűlés, kuruc.

**Források használata 0-3**

**T** Rögzít a forrás alapján legalább kettőt a békeszerződésben szereplő jogok közül (pl. vallásgyakorlásra vonatkozó törvények tiszteletben tartása, országgyűlések tartása, kiváltságok és szabadságjogok megőrzése, országos méltóságok viselése), és tesz egy érdemi megállapítást ezzel kapcsolatban (pl. fennmaradt a rendi dualizmus, megerősítették a rendi jogokat, helyreállt a rendi alkotmány).

**Eseményeket alakító tényezők feltárása… 0-6**

**T** Rögzíti, hogy a szatmári béke a Rákóczi-szabadságharcot zárta le, és tesz egy megállapítást a békekötésre vonatkozóan (pl. az udvar és a magyar rendek kompromisszumot kötöttek, a kuruc sereg katonailag vereséget szenvedett, a szabadságharc résztvevői kegyelmet kaptak, II. Rákóczi Ferenc ellenezte a békekötést).

**T** Rögzíti, hogy Magyarország a birodalmon belül önálló maradt, és tesz egy érdemi megállapítást ezzel kapcsolatban (pl. kudarcot vallottak az udvarnak az egységes birodalom kialakítására irányuló törekvései, az udvar lemondott a [nyílt] abszolutista törekvéseiről, Magyarország elkerülte Csehország sorsát, a rendeknek le kellett mondaniuk az időközben kikiáltott függetlenségről).

**RÁKÓCZI-SZABADSÁGHARC HADTÖRTÉNETÉNEK FŐBB VONALAI, KITÉRÉSSEL A KATONAI ERŐVISZONYOKRA!**

**Feladatmegértés 0-2**

v. ö.

**Tájékozódás térben és időben 0-2**

Rögzíti, hogy a szabadságharc 1703–11 között zajlott, és említi valamelyik lényeges térbeli dimenzióját (, kuruc terjeszkedés és visszaszorulás, a fontosabb csaták helyszínei közül legalább kettőt – Nagyszombat, Zsibó, Trencsén – felsorol).

**Kommunikáció + Szaknyelv alkalmazása 0–4**

A kifejtés mondatokból áll, és a szöveg logikusan felépített. A válasz nem tartalmaz súlyos nyelvhelyességi vagy helyesírási hibát

Szakszerűen használja a következő általános és konkrét történelmi fogalmakat: pl. szabadságharc, reguláris, portya, kuruc, császári.

**Források használata 0-3**

**T** Rögzíti, hogy a kuruc hadsereg ütőképessége elmaradt a császáriakétól, és ezzel kapcsolatban lényegi megállapítást tesz (pl. könnyűlovasság túlsúlya volt jellemző, portyázó harcmodort folytattak, a jelentős csatákat elvesztették)

**Eseményeket alakító tényezők feltárása… 0-6**

**T** Rögzíti, hogy aszabadságharc a spanyol örökösödési háború miatt kedvező helyzetben indult, mert kevés császári haderő maradt az országban (ezért a kurucok az ország jelentős részét el tudták foglalni, a császáriak kezében csak néhány jelentősebb vár és egyes országrészek maradtak)

**T** A szabadságharc végén a kuruc hadsereg létszám a sikertelenség, az elpártolások és a francia segély elmaradása miatt lecsökkent, a császári hadseregé viszont a spanyol örökösödési háborúk sikerei miatt nőtt, ezért a kurucok visszaszorultak az északkeleti országrészbe/ a császári erők az ország nagy részéből kiszorították a kurucokat..